CH โรดโชว์ “หาดใหญ่” ฉายภาพธุรกิจ ก่อนขาย IPO
CH โรดโชว์ “หาดใหญ่ จ.สงขลา” ฉายภาพธุรกิจจุดเด่นผู้นำธุรกิจผลิตและจำหน่ายผลไม้และอาหารแปรรูป ก่อนเสนอขาย IPO นักลงทุนเข้าร่วมรับฟังข้อมูลล้นหลาม
CH โรดโชว์ “หาดใหญ่ จ.สงขลา” ฉายภาพธุรกิจจุดเด่นผู้นำธุรกิจผลิตและจำหน่ายผลไม้และอาหารแปรรูป ก่อนเสนอขาย IPO นักลงทุนเข้าร่วมรับฟังข้อมูลล้นหลาม
23 ส.ค. 2565

นายศักดา ศรีแสงนาม (ที่ 5 จากขวา) ประธานเจ้าหน้าที่บริหาร นายประวิทย์ ศรีแสงนาม (ที่ 4 จากขวา) ประธานเจ้าหน้าที่สายงานการลงทุน นายปิยวงศ์ ศรีแสงนาม (ที่ 6 จากซ้าย) ประธานเจ้าหน้าที่สายงานปฏิบัติการ นายสรกฤช รอดทิม (ที่ 3 จากขวา ) ประธานเจ้าหน้าที่สายการเงินและบัญชี บริษัท เจริญอุตสาหกรรม จำกัด (มหาชน) หรือ CH
พร้อมด้วย ดร.สมภพ ศักดิ์พันธ์พนม (ที่ 5 จากซ้าย) ประธานกรรมการ นายสมศักดิ์ ศิริชัยนฤมิตร (ที่ 4 จากซ้าย) ประธานเจ้าหน้าที่บริหาร นายสุพล ค้าพลอยดี (ที่ 3 จากซ้าย) กรรมการผู้จัดการ บริษัท แอสเซท โปร แมเนจเม้นท์ จำกัด หรือ APM ในฐานะที่ปรึกษาทางการเงิน และนางสาวสมลักษณ์ เธียรพจน์ (ที่ 2 จากขวา) ผู้ช่วยกรรมการผู้จัดการ บริษัทหลักทรัพย์ ฟินันเซีย ไซรัส จำกัด (มหาชน) ในฐานะแกนนำในการจัดจำหน่ายและรับประกันการจำหน่ายหุ้นสามัญเพิ่มทุน ร่วมนำเสนอข้อมูลของ CH ต่อนักลงทุนจังหวัดสงขลา ก่อนเสนอขายหุ้นสามัญเพิ่มทุนให้กับประชาชนทั่วไป (IPO) จำนวน 160 ล้านหุ้น
ทั้งนี้ได้ชูจุดเด่นผู้นำธุรกิจผลิตและจำหน่ายผลไม้และอาหารแปรรูป ใน 3 กลุ่มผลิตภัณฑ์หลัก ได้แก่ ผลไม้อบแห้ง  ปลากระป๋อง และขนมเพื่อสุขภาพ  ที่เน้นส่งออกกว่า 50 ประเทศ และแผนขยายคลังสินค้าเพิ่มเติม สนับสนุนธุรกิจเติบโตอย่างแข็งแกร่ง โดยนักลงทุนสนใจเข้าร่วมรับฟังข้อมูลกันอย่างล้นหลาม ณ โรงแรม ลี การ์เดนส์ พลาซ่า อำเภอหาดใหญ่ จังหวัดสงขลา เมื่อเร็วๆ นี้